Ihi ɣer taggara n yixef-agi, ad d-nini belli ungal d tawsit seg tsekla icebḥen, ula d ungal aqbayli s wazal-is deg wanect-a, imi d-yennulfa ɣas kan deg tsekla tamirant, ɣas akken ur yewwiḍ ra am wungal agreɣlan maca, yettili-d deg-s usnulfu mačči d yiwen mačči d sin i dibanen, ad t-naf yesɛa kra n tulmisin i t-yessemgarden d tewsatin nniḍen. Imi d-nuder akk tamiwin yerzan tawsit-a, iwakken ad nessiweḍ ad nekcem ɣer wayen yeɛnan timiḍranin d teẓriwin d tfaksutin n tezrewt tasentalant.